***Уристенбек Aйгерим***

***Тaрaзский Регионaльный Университет им. М.Х. Дулaти***

**Цифрлық кеңістікте ағылшын тілін үйренуге ынталандыру құралы ретінде білім беру веб-сайтын құру принциптері**

**Түйіндеме.** Мақалада білім беру процесінде ақпараттық технологияларды пайдалану

психологияны оқытудың нәтижелі құралы ретінде қарастырылады. Оқу іс-әрекетінің түрлері және оларды оқыту процесінде қолдануға байланысты әдістемелік ұсыныстар беріледі.

**Аннотация.** В статье рассматриваются информационные технологии как эффективное

средство в обучении психологических дисциплин. Приведены виды учебной деятельности и методические рекомендации по их использованию в процессе обучения.

: ақпараттық технология, студенттер, оқу іс-әрекет, білім беру,

психологиялық пәндер

Қазақстан Республикасының тұңғыш президенті, Елбасының «Жаңа әлемдегі жаңа

Қазақстан» атты жолдауында «Ақпараттық технологиялар мен ақпаратты таратудың жаңа

нысандарына бағытталған мамандандырылған білім беру бағыттарын құру міндеті де

алдымызда тұр» делінген, сондай-ақ «Онлайн тәсіліне оқыту тәжірибесін дамытып, елімізде оқу

теледидарын құру қажет» - [1] деп атап көрсеткен. Бүкіләлемдік деңгейде белең алып отырған

қазіргі пандемия кезеңінде осы өзекті мәселенің қажеттілігі тіптен артып отыр. Білім беру

ошақтарының барлығы дерлік – мектептен бастап, ЖОО-на дейін онлайн жүйеде оқытуға

көшуге мәжбүр болды. Осы орайда қазіргі таңда білім беру жүйесінің жаңа педагогикалық

технологияға негізделуі мен ақпараттық құралдардың кеңінен қолдану қажеттілігінің

айшықтала түсуі айтпаса да түсінікті жайт.

ХХІ ғасыр, бұл – ақпараттандыру дәуірі, біз ақпараттардың үздіксіз ағыны кеңістігінде

өмір сүріп отырмыз. Ақпараттық қоғам өз азаматтарының өз бетінше, белсенді әрекет етуге, шешім қабылдауға, өмірдің өзгермелі жағдайларына икемді түрде бейімделуге қабілетті болуына мүдделі. Демек, оқу-тәрбие үрдісінде жаңа ақпараттық технологияларды пайдалану заман талабынан туындап отыр. Ақпараттық коммуникациялық технологияны дамыту білім беру саясатының ажырамас бөлігіне айналды. 20 ғасыр ортасында атақты ғалым В.М.Глушков: ЭЕМ желілері мен оларға терминал арқылы байланысу жүйелерінің дамуы келесі ғасыр басында техникалық жағынан жетілген елдерде информацияның басым бөлігі, бірінші кезекте, ғылыми-техникалық, экономикалық, саяси-әлеуметтік мәліметтер қағазсыз күйде – «ЭЕМ жадында саақталады. Соның салдарынан 21 ғасыр басында осындай информацияны пайдалана алмайтын адам 20 ғасыр басындағы оқи да жаза да алмайтын жанға ұқсас болады...», - деген болатын. Ақпараттандыру техднологиясының дамуы кезеңінде осы заманға сай білімді, әрі білікті кәсіби мамандарды даярлау оқытушының басты міндеті болып табылады. Н.Ә.Назарбаев «Қазіргі заманда жастарға ақпараттық технологиямен байланысты әлемдікстандартқа сай мүдделі жаңа білім беру өте қажет» деп атап көрсеткен. Қазақстан Республикасының Білім туралы заңында «Білім беру жүйесінің басты- міндеті ұлттық және азаматтық құндылықтар мен практика жетістіктері негізінде жеке адамды қалыптастыруға және кәсіби шыңдауға бағытталған білім алу үшін қажетті жағдайлар жасау, оқытудың жаңа технологияларын енгізу, білім беруді ақпараттандыру, халықаралық ғаламдық коммуникациялық желіге шығу делінген»

«Білім берудегі АКТ» ұғымы «оқытудың жаңа ақпараттық технологиялары», «қазіргі

ақпараттық оқыту технологиялары», «компьютерлік оқыту технологиялары» және т.б.,

тіркестермен тығыз байланысты. Ақпараттық–коммуникациялық технология электрондық

есептеуіш техникасымен жұмыс істеуге, оқу барысында компьютерді пайдалануға,

модельдеуге, электрондық оқулықтарды, интерактивті тақтаны қолдануға, интернетте жұмыс істеуге, компьютерлік оқыту бағдарламаларына негізделеді.

Сонымен , ақпараттық технологияны қолданып, сабақты ұтымды жүргізу оқытушыдан

терең білімділікті, оқу үрдісін шеберлікпен ұйымдастыруды талап етеді. Мұндай сабақ

материалдары әр алуан ғылымдағы өзара байланыстарды оқушылардың зерделеуіне,олардың білімін арттыруға мүмкіндік береді.Қазіргі адамның өмірі ақпараттық технологиялардың қарыштап жетілуімен және жаппай таралуымен тығыз байланысты, бұл адам іс-әрекетінің көптеген сфераларын қамтып,гуманитарлық, атап айтқанда, психологиялық-педагогикалық пәндер сферасына да кеңінен еніп келеді. Қазіргі таңда педагогикалық мәселелерді оқытудың көнерген әдістерімен шеше отырып, білім берудің жаңа сапасына қол жеткізу мүмкін еместігі айқын. Басқа стратегиялар

мен инновациялық технологиялар талап етіледі. Қазіргі педагогикалық технологиялар

ақпараттық технологияларды кеңінен қолданбай мүмкін емес. Бұл жаңа өмір жағдайларымен – ақпараттар көлемінің артуымен, коммуникабельдікпен, қоғамның дамуымен түсіндіріледі. Сол себепті ақпараттық технологиялар педагогтың кәсіби іс-әрекетінде маңызды орын алады. Педагогикада АТ-ны қолдануЛ.С.Выготский, П.Я.Гальперин, С.Л.Рубинштейн, Ю.К.Бабанский,Н.Ф.Талызинаның, т.б. психологиялық-педагогикалық және әдіснамалық теорияларына негізделеді. Білім беру процесінде ақпараттық технологияларды қолдануға байланысты отандық және шетелдік зерттеулер АТ-ды қолданудың сөйлеуді, интеллектіні және жалпы, білім алушының тұлғасын дамытудағы мүмкіндігі мен тиімділігін сенімді түрде дәлелдеп отыр (И.Г. Захарова, В.Г. Беспалько, С. Пейперт, Г. К. Селевко и др.), оқыту процесінде компьютерді

қолданудың психологиялық аспектілерін (Е.И. Виштынецкий, А.О. Кривошеев, Е. С. Полат және т.б.); АТ-дың гуманитарлық оқыту жүйесіндегі рөлі мен орнын қарастыруда (Б.С.Гершунский, И.Г.Захарова, т.б.). Қазақстанда бұл мәселеніБ.Б. Баймуханов, Ж.А. Караева, Б.К.Тульбасова, В.М. Глушков және т.б. ғалымдар қарастырған. Есептеу техникаларының тез дамуы және функционалдық мүмкіндіктерінің кеңеюі оқу процесінің барлық кезеңдерінде:дәрістерде, практикалық және лабораториялық сабақтарда, өзіндік жұмыстарда және оқу материалын меңгеру деңгейін бақылау мен өзін-өзі бақылауда компьютерді кеңінен қолдануғамүмкіндік береді [3].

Білім беруде АКТ-ны қолданудың маңызды бағыттарының бірі компьютерлік техниканың

мультимедиялық мүмкіндіктерін қолдану болып табылады. Е.А.Волкованың еңбегінде «АКТ мәліметтері – құралдар көрнекілікті күшейту мен ақпаратты меңгерудің логикалық және бейнелік тәсілдерін үйлестіру есебінен оқыту процесін белсендіруге мүмкіндік береді.Мультимедиялық технологиялардың интерактивтілігі оқытудың тұлғаға бағдарланған модельдерін іске асыруға мүмкіндік туғызады. Мультимедия ұғымы бір жағынан, әр текті ақпараттарды компьютерлік өңдеу және ұсынумен тығыз байланысты, ал екінші жағынан, білім беру процесінің нәтижелілігіне елеулі ықпал ететін АКТ құралдары қызметтерінің негізінде жатыр» [4].

Білім беруде ақпараттық технологияларды кеңінен қолдану бірқатар факторлармен

анықталады. Біріншіден, АТ-ны білім беруге енгізу білімдерді және адамзаттың жинақталған тәжірибесін ұрпақтан ұрпаққа ғана емес, сондай-ақ, бір адамнан екінші адамға жеткізуді айтарлықтай тездетеді. Екіншіден, қазіргі АТ-лар оқыту мен білім беру сапасын арттыра отырып, адамның болып жатқан әлеуметтік өзгерістерге айтарлықтай сәтті бейімделуінемүмкіндік береді. Үшіншіден, осы технологияларды білім беруге белсенді және тиімді енгізу білім беру жүйесін қазіргі қоғам талабына сай жаңартудың маңызды факторы болып табылады. Қазіргі АТ-лар студенттің ақпараттық құзыреттіліктерін қалыптастыру мен дамытуға қосымша мүмкіндіктер береді. Оларды қолдану эффектісі педагогтың кәсіби құзыреттілігіне, жағымды мотивация мен психологиялық жайлылық туғыза отырып, білім мен дағдыларды дамытуға мүмкіндік бере отырып, сондай-ақ, іс-әрекет түрлері мен құралдарын таңдауға еркіндік ұсына отырып, АТ-ны оқыту жүйесіне енгізе алу білілктілігіне байланысты.АТ-лар психологиялық пәндерді оқытуда жиі қолданылатын оқытудың тиімді құралдарының қатарына жатады, өйткені, студенттердің ойлауын белсендіруге, біршама өнімді

жұмыс істеуге мүмкіндік береді және студент пен оқытушының өзара байланысын күшейтеді.Оларды оқу процесіне енгізу: - білім беру кеңістігінде ақпараттық ағындарды жүйелеу мен интеграциялауды; - АТ-ны игеру негізінде студенттердің субъективті позициясын қалыптастыруды; - студенттің жалпы және кәсіби құзыреттіліктерді меңгерудегі тұлғалық жетістіктерін жобалау мен мониторинг жасауды қамтамасыз етеді. Сонымен, АТ-ларды психологиялық пәндерді оқытуда қолдану қажеттілігі күмән туғызбайды. Компьютерлік технологияларды оқытуда қолдану білім мен біліктерді меңгерудің индивидуалды қарқыны ескерілген жағдайда студенттердің танымдық іс-әрекетін басқаруға мүмкіндік туғызады. АТлар студенттердің интеллектуалдық, шығармашылық қабілеттерін дамытады, оларды өз бетінше жаңа білім алуға ынталандырады, әр түрлі ақпарат көздерімен жұмыс істеуге үйретеді. Ақпараттық технологияларды психология пәндерінде қолдану бірқатар мүмкіндіктерге

жол ашады:

1) әр студентке өз оқыту траекториясын қалыптастыруға мүмкіндік беретін ашық білім

беру жүйесін ұйымдастыру;

2) оқыту процедурасын ұйымдастыруды түрлендіре отырып, студенттердің жүйелік

ойлауын дамыту;

3) студенттердің когнитивті іс-әрекетін саналы қалыптастыру;

4) АТ-ны оқыту процесінің индивидуализациялауды қалыптастыру мен қазіргі танымдық

құралдарға жүгіну ниетінде қолдану.

Сонымен, қазіргі білім беру технологияларын психологиялық пәндерді оқытуда қолдану

пәнді оқыту сапасын жақсартуға, психологиялық нысандардың маңызды жақтарын тиісті

деңгейде қайта жаңғыртуға, зерттелетін объектілер мен құбылыстардың анағұрлым маңызды

сипаттамаларын алдыңғы орынға шығаруға жол ашады. Психологиялық пәндерде АТ-ны

қолданудың басты артықшылығы – іс-әрекет жаңалығы, студенттің компьютермен жұмыс

істеуге қызығушылығы арқылы оқытуды жетілдіру. АТ-ны психологияны оқытуда қолдану – студенттің дербес, белсенді және саналы іс-әрекетін ұйымдастырудың жаңа, қызықты әрі нәтижелі әдісі.

ПАЙДАЛАНҒАН ӘДЕБИЕТТЕР

1. Н.Ә.Назарбаевтың «Жаңа әлемдегі жаңа Қазақстан» жолдауы, 2007ж.

2. Қазақстан Республикасының «Білім туралы» Заңы

3. Баймуманов Б., Қараев Ж.Дидактические особенности использования информационных

технологий обучения//Высшая школа Казахстана. – 2000. – №6. – С.46 .

4. Мұхамбетжанова С.Т., Мелдебекова М.Т. Педагогтардың ақпараттық –

коммуникациялық технологияларды қолдану бойынша құзырлылықтарын қалыптастыру

әдістемесі. Алматы: ЖШС «Дайыр Баспа», 2010 ж.